S-1171/2021

Mál þetta, sem dómtekið var 6. apríl 2021, var höfðað með ákæru héraðssaksóknara, dags. 25. febrúar sama ár, á hendur B-kk-þgf B-kk-þgf I-kk-þgf, kt. [...], [...], [...], „fyrir brot gegn valdstjórninni, með því að hafa aðfaranótt laugardagsins 30. maí 2020, á heimili sínu, [...] í Reykjavík, slegið lögreglumann nr. A (áður nr. A ) með krepptum hnefa í vinstra gagnaugað, er lögreglumaðurinn var við skyldustörf, með þeim afleiðingum að lögreglumaðurinn hlaut mar á augnloki og augnsvæði.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði h efurjátað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunar-færslu þegar sækjanda og verjanda ákærða hafði verið gefinn kostur á að tjá sig um laga-atriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa og hún verði skilorðsbundin. Þá er krafist hæfilegrar þóknunar til verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og er það réttilega fært til refsiákvæðis í ákæru. Ákærði er fæddur í [...] og samkvæmt sakavottorði, dags. 8. febrúar 2021, hefur hann áður gerst brotlegur við refsi-lög en sakaferill hans hefur ekki þýðingu fyrir úrlausn málsins. Ákærði hefur skýlaust játað brot sitt fyrir dómi og horfir það til málsbóta, sbr. 8. tölul. 1. mgr. 70. gr. almennra hegningarlaga. Þá liggja fyrir gögn um að hann hafi leitað sér aðstoðar vegna áfengis-vanda og starfsendurhæfingar eftir að brotið var framið og verður tekið tillit til þess við ákvörðun refsingar. Til refsiþyngingar horfir að verkið beindist gegn mikilvægum verndarhagsmunum og tjón varð af því, sbr. 1. og 2. tölul. 1. mgr. 70. gr. almennra hegn-ingarlaga. Þá beindist verkið að höfuðsvæði lögreglumanns en slíkt er almennt hættulegt og horfir það til refsiþyngingar, sbr. 3. tölul. 1. mgr. sömu lagagreinar. Einnig horfir til refsiþyngingar að brot beindist að opinberum starfsmanni, sem að lögum hefur heimild til líkamlegrar valdbeitingar, sbr. 2. málsl. 1. mgr. 106. gr. almennra hegningarlaga. Þessu til viðbótar ber að taka tillit til þess að tafir hafa orðið á meðferð málsins sem eru ákærða óviðkomandi. Að öllu framangreindu virtu þykir refsing ákærða hæfilega ákveðin fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, A-kk-ef K-kk-ef F-kk-ef lögmanns, vegna málsvarnar fyrir dómi, sem þykir með hliðsjón af eðli og umfangi máls, hæfilega ákveðin 150.000 krónur, að meðtöldum virðisaukaskatti. Þá greiði ákærði 38.544 krónur í annan sakarkostnað sam-kvæmt yfirliti ákæruvaldsins.

Af hálfu ákæruvaldsins flutti málið S-kvk-nf R-kvk-nf A-kvk-nf saksóknarfulltrúi.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, B-kk-nf B-kk-nf I-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimurárum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, A-kk-ef K-kk-ef F-kk-ef lögmanns, 150.000 krónur, og 38.544 krónur í annan sakarkostnað.

D-kk-nf K-kk-nf